হুগলি শিল্পাঞ্চল
হুগলি শিল্পাঞ্চল বা কলকাতা শিল্পাঞ্চল হল ভারতের সবচেয়ে প্রাচীন ও দ্বিতীয় বৃহত্তম শিল্পাঞ্চল।শিল্পাঞ্চলটি হুগলি নদীর দুই তীরে উত্তরে ত্রিবেণী-কল্যাণী থেকে দক্ষিণে উলুবেড়িয়া-বিড়লাপুর পর্যন্ত ১০০ কিলোমিটার দীর্ঘ ও ১৫-১০ কিলোমিটার চওড়া অঞ্চলে গড়ে উঠেছে। এই শিল্পাঞ্চলটি সমগ্র কলকাতা ও উত্তর চব্বিশ পরগনা, দক্ষিণ চব্বিশ পরগনা, নদিয়া, হুগলি ও হাওড়া জেলার কিছু অংশ নিয়ে গঠিত আর কলকাতা ও হাওড়া শহর হল শিল্পাঞ্চলটির কেন্দ্রবিন্দু।